Ալիշեր Ուսմանով

Ալիշեր Բուրխանովիչ Ուսմանով (, ), ուզբեկական ծագմամբ ռուսական բիզնես մագնատ։ Ըստ 2015 թվականի Ֆորբս ամսագրի տվյալների՝ Ուսմանովը ճանաչվել է Ռուսաստանի ամենահարուստ մարդը՝ 14,7 մլրդ ԱՄՆ դոլար կարողությամբ և աշխարհի 58-րդ ամենահարուստ մարդը։ 2013 թվականի դեկտեմբերին Բլումբերգի՝ աշխարհի միլիարդատերերի ցանկում զբաղեցրել է 37-րդ հորիզոնականը՝ 19.6 մլրդ ԱՄՆ դոլարով։ 2014 թվականի մայիսին The Sunday Times-ը նրան ճանաչել է Միացյալ Թագավորության երկրորդ ամենահարուստ մարդը՝ 10.65 մլրդ ֆունտ կարողությամբ։

Ուսմանովն իր կարողությունը վաստակել է մետաղի և հանքերի շահագործումից ու ներդրումներից․ ռուսական արդյունաբերական կոնգլոմերատ Մետալոինվեստի ամենամեծ բաժնետերն է, որը 2006 թվականին միացավ Գազմետալ բաժնետիրական ընկերության հետ։

Նրան է պատկանում նաև Կոմերսանտ հրատարակչությունը։ Ռուսաստանի երկրորդ ամենամեծ շարժական հեռախոսակապի՝ Մեգաֆոնի և Mail.ru խմբի համասեփականատերն է։ Վերջինս ռուսախոս աշխարհում համարվում է ամենամեծ ինտերնետ ընկերությունը, որին պատկանում են Օդնոկլասսնիկի, Վկոնտակտե և այլ հայտնի վեբ պորտալների բաժնեմասեր։

Ուսմանովը Digital Sky Technologies ("DST") հիմնադրամի ամենամեծ ներդրողն է․ բաժնեմասեր ունի նաև մի շարք միջազգային տեխնոլոգիական ընկերություններում։

Սուսերամարտի միջազգային ֆեդերացիայի նախագահն է, ներդրումներ է կատարել սուսերամարտին վերաբերող ծրագրերում և նպաստել սուսերամարտի զարգացմանն ամբողջ աշխարհում He is also a shareholder in Arsenal Football Club.։ Բաժնեմաս ունի նաև Արսենալ ֆուտբոլային ակումբում։

2008 թվականի փետրվարին Մետալոինվեստը դարձավ Մոսկվայի ֆուտբոլային թիմի՝ Դինամոյի հովանավորը։ Խաղացողների շապիկներին Xerox Corporation-ի փոխարինեց Մետալոինվեստ գրուպը, որը 7 մլն ԱՄՆ դոլարանոց գործարքի մաս էր կազմում։

1994-1998 թվականներին Ուսմանովը միջբանկային ներդրումային և ֆինանսական «Ինտերֆին» ընկերության ղեկավարությամբ գազի դիմաց պարտքեր է հավաքել։ 1990-ականների վերջին Ուսմանովը հանդիպեց Ռեմ Վյախիրևին. Իրենց ջանքերն ու ֆինանսները միավորելով՝ «Գազպրոմը» և «Ինտերֆինը» ձեռք բերեցին վերահսկիչ բաժնետոմսեր Օսկոլի էլեկտրամետաղագործական գործարանում (OEMK) և Լեբեդինսկու լեռնահանքային և վերամշակող գործարանում՝ դրանք համախմբելով Gazmetall-ում։ 2002 թվականին Ուսմանովի «Ինտերֆինը» գնեց «Գազպրոմի» մասնաբաժինը այս ընկերությունում և դարձավ միակ վերահսկիչ բաժնետերը։ 2005 թվականին Ուսմանովը Վասիլի Անիսիմովի հետ Բորիս Իվանիշվիլիից ձեռք բերեց Միխայլովսկի ԳՕԿ-ն։ 2006 թվականին նշված բոլոր ակտիվները համախմբվել են «Մետալոինվեստ»-ում, որի համասեփականատերերն են դարձել Անիսիմովը և Վլադիմիր Սկոչը Ուսմանովի հետ (որին բաժնետոմսերը փոխանցվել են 1999 թվականին նրա որդու՝ Անդրեյ Սկոչի անունով  ։ դարձել է Պետդումայի պատգամավոր)

Ծանոթագրություններ

Արտաքին հղումներ 
 Russian Capitalist Wiki Profile  
 Хелен Дэвис. Лига миллиардеров  

Ռուս գործարարներ
Ուզբեկ գործարարներ
Մոսկվայի միջազգային հարաբերությունների պետական ինստիտուտի շրջանավարտներ
Ռուս հրատարակիչներ
Ռուս պրոդյուսերներ